《成都即事》
宋代·何耕

零落红成阵，扶疏绿结帏。
简书留客住，风雨卷春归。
是处羁怀恶，浮生乐事希。
锦江拚尽醉，欲典却无衣。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。